CELEX: 62011CN0476
Language: el
Date: 2011-09-19 00:00:00
Title: Υπόθεση C-476/11: Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 19 Σεπτεμβρίου 2011 — HK Danmark som mandatar for Glennie Kristensen κατά Experian A/S

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/11
            
         Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 19 Σεπτεμβρίου 2011 — HK Danmark som mandatar for Glennie Kristensen κατά Experian A/S
   (Υπόθεση C-476/11)
   2011/C 340/20
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   
      Ενάγουσα: HK Danmark som mandatar for Glennie Kristensen
   
      Εναγόμενη: Experian A/S
   
      Προδικαστικά ερωτήματα
   
   
               1)
            
            
               Πρέπει η εξαίρεση την οποία προβλέπει το άρθρο 6, παράγραφος 2, της οδηγίας 2000/78/ΕΚ (1) σχετικά με τον καθορισμό ορίων ηλικίας για την αποδοχή σε επαγγελματικά συστήματα κοινωνικής ασφαλίσεως, να ερμηνευθεί υπό την έννοια ότι παρέχει τη δυνατότητα στα κράτη μέλη να εξαιρούν εν γένει τα επαγγελματικά συστήματα κοινωνικής ασφαλίσεως από την απαγόρευση άμεσων ή έμμεσων διακρίσεων λόγω ηλικίας κατά το άρθρο 2 της οδηγίας, εφόσον δεν εισάγεται διάκριση λόγω φύλου;
            
         
               2)
            
            
               Πρέπει η εξαίρεση την οποία προβλέπει το άρθρο 6, παράγραφος 2, της οδηγίας 2000/78/ΕΚ σχετικά με τον καθορισμό ορίων ηλικίας για την αποδοχή σε επαγγελματικά συστήματα κοινωνικής ασφαλίσεως, να ερμηνευθεί υπό την έννοια ότι δεν απαγορεύει σε κράτος μέλος τη διατήρηση νομικού καθεστώτος, υπό το οποίο ο εργοδότης μπορεί να καταβάλλει κλιμακούμενες ανάλογα με την ηλικία συνταξιοδοτικές εισφορές ως τμήμα των αποδοχών, οπότε, παραδείγματος χάρη, καταβάλλει συνταξιοδοτικές εισφορές ύψους 6 % για εργαζόμενους κάτω των 35 ετών, ύψους 8 % για εργαζόμενους από 35 έως 44 ετών και ύψους 10 % για εργαζόμενους άνω των 45 ετών, εφόσον δεν εισάγεται διάκριση λόγω φύλου;
            
         
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (EE L 303, σ. 16)